شێوە

شێوە نوێنەری کێشراو یا نووسراوی دیوی دەرەوەی شتە. لە ماتماتیکدا، شێوەی تەنێک کە لە ناو بۆشایییەکدا ھەڵکەوتووە بەشێکە لەو بۆشاییە کە ئەو تەنە داگیری کردووە ئەو جۆرەی کە سنووری دەرەکیی ئەو تەنە دیاریدەکات، جیا لە تایبەتمەندیگەلی تری تەنەکە وەکوو: ڕەنگ، ناوەڕۆک و ماکی پێکھێنەر، ھەروەھا جیا لە تایبەتمەندیە بۆشاییەکانی تری تەنەکە وەکوو: شوێن، بار و ئەندازە.

بیرکار و ئامارزان دەیڤید جۆرج کەنداڵ بەم جۆرە شێوە دەناسێنێت:

شێوە گشت ئەو زانیارییە ھەندەسییەیە کە کاتێک جێگا، قەبارە و کاریگەرییەکانی سووڕدانەوە لە تەنێک بگرین، لێی دەمێنێتەوە.

وێنەگەلی ٢-ڕەھەندی ساکار دەتوانن بە ھۆی چەمکە بەڕەتیەکانی ئەندازە وەکوو خاڵ، ھێڵ، کەوانە، ڕووبەر و... بناسێندرێن. وێنەیەک کە گشت خاڵەکانی لە ناو یەک ڕووبەر دا ھەڵکەون، پێی دەگوترێت وێنەی تەخت.

پۆل:مۆرفۆلۆجی
پۆل:ئەندازەی سەرەتایی
پۆل:شێوەگەلی ئەندازەیی
پۆل:پێکھاتە